projecte-aina/catalan_government_crawling huggingface dataset:
Exemple del cercador dins de fitxers
S'ha creat una nova forma de presentació que permet cercar informació sobre fitxers en format CSV mitjançant filtres i es mostra en format de taula responsiva.
La forma de presentació és fpca_consultesFitxers i s'aplica a una llista manual d'enllaços-document (.CSV)
Per poder utilitzar aquesta forma de presentació cal crear primer els enllaços als documents en format.CSV allotjats al /.content, i després crear una llista.
A la llista se li dona format amb la forma de presentació corresponent i es mostrarà en una pàgina.
Si la llista té més d'un document CSV, es mostrarà una llista de fitxers a consultar.
Si només hi ha un document CSV, es carregarà directament la cerca en format taula.
La llista s'ha de situar en una àrea del 100% de la pàgina.
Què és aquest tipus de cercador, per a què serveix, consells per generar els arxius CSV, com es mostra...
Consulteu el manual de gestió de portals en format responsiu.
Exemple de la nova forma de presentació a la home del web gencat [URL] Exemple d'una llista amb la forma de presentació llista_graficDestacat estil 4.
Ara, les imatges de la fpca_llista a una columna han de ser de 132x95 píxels
Exemple de llista a una columna amb imatges
Arran d'una incidència tècnica, les imatges que es mostren a les llistes que tenen aplicada la forma de presentació fpca_llista en una columna canvien de mida recomanada.
Fins ara, les mides recomanades eren de 400x110 píxels, però quedaven distorsionades.
Arran de les variacions a la forma de presentació, ara les mides són les següents per una columna: 132x95 píxels.
Exemple de butlletí amb les mides de les imatges
Es pot triar si les imatges es mostren una a sota l'altra o en carrusel
Exemple d'article amb imatges en carrusel
S'ha publicat un nou evolutiu que afecta a com es mostren les imatges al cos dels articles.
Fins ara si es posava més d'una imatge al cos de l'article només es podien veure una sota l'altra, i a partir d'ara es podrà triar si es volen mostrar com fins ara o en carrusel.
Aquest canvi NOMÉS afecta a les imatges que estan al cos de l'article, és a dir, les que s'afegeixen a la pestanya "imatges" de l'article, ja siguin imatges associades com a element gràfic o bé com a contingut relacionat, amb una instància de contingut Imatge.
Si només hi ha una imatge, es manté la visualització en vertical, una sota l'altra, per evitar que hi hagi un carrusel amb una sola imatge.
Per defecte, la forma de presentació fpca_article les mostrarà una sota a l'altra.
Aquest canvi NOMÉS afecta a les imatges que estan al cos de l'article
Exemple d'una llista amb la forma de presentació llista_graficDestacat estil 4.
Es poden mostrar a la dreta o a tot el cos del bloc
Exemple de bloc d'un article amb els enllaços al 100% de l'espai
A partir d'ara podeu canviar la visualització dels enllaços relacionats als blocs dels articles a través de la forma de presentació (fpca_article) per a opcions d'escriptori.
La visualització al mòbil continua igual.
Fins ara, els enllaços sempre es mostraven a la dreta del bloc (al 33%) si hi havia text al cos del bloc, o al 100% de l'espai del bloc si no hi havia cap text.
A partir d'ara es podrà triar si es vol que els enllaços ocupin l'espai de la dreta o tot el cos del text.
Així, es podrà posar text i enllaços al 100%.
S'ha fet aquest canvi perquè de vegades el text del bloc era molt curt i hi havia molts enllaços relacionats, de manera que l'espai quedava descompensat.
Es poden intercalar a dreta i esquerra
Si heu activat l'opció per tal que els enllaços relacionats als blocs dels articles ocupin el 100% de l'espai, teniu una nova opció disponible que afecta a les imatges i els bàners.
Fins ara, les imatges dels blocs així com els bàners sempre es mostraven a la columna dreta (33%) en la versió d'escriptori.
Amb aquesta nova opció, podreu triar si voleu que aquesta columna es mostri de forma intercalada a dreta i esquerra.
Aquesta manera de mostrar els continguts recorda la llista de notícies dels butlletins, que intercala la imatge a dreta i esquerra.
Aquesta opció, però, només està disponible si activeu els enllaços relacionats al 100% del cos.
Exemple d'una llista amb la forma de presentació llista_graficDestacat estil 4.
Ara es pot editar amb facilitar qualsevol pàgina de detall
Amb l'actualització de versió d'Open CMS determinades pàgines de detall no es podien modificar correctament perquè la diana d'edició quedava amagada sota el menú de GECO+.
S'ha realitzat un correctiu per tal que les dianes d'edició es trobin a sota del menú de GECO+ i es pugui editar qualsevol tipus de pàgina, ja sigui una pàgina interior o una de detall RSS, butlletí o altres.
També s'ha ampliat el marge de la capçalera de les plantilles genèriques per facilitar l'edició dels continguts, només en el cas de tenir el botó d'edició activat.
S'ha implementat la compartició a les dues aplicacions de missatgeria instantània
Exemple de les eines de compartició a la subcapçalera a la versió d'escriptori
Exemple de les eines de compartició a la subcapçalera a la versió mòbil
Ja teniu disponible la compartició de pàgines a través de Whatsapp i Telegram.
Podeu veure les icones de compartició a la subcapçalera (versió d'escriptori i tauleta) i al final de la pàgina (versió mòbil).
El comportament d'aquestes comparticions és el següent:
Si compartiu la pàgina des d'una versió d'escriptori, primer busca si teniu l'aplicació web de Telegram o Whatasapp i si esteu loginats, us demana un destinatari per fer la compartició.
Si no teniu l'aplicació web, us porta a la pàgina per descarregar-la.
Si la compartiu l'aplicació des d'un mòbil, us obrirà l'aplicació si la teniu instal·lada i us demanarà un destinatari per fer la compartició.
Si no teniu l'aplicació Telegram o Whatsapp, us portarà a l'aplicació per descarregar-la (Google Play o Apple Store).
Les icones de compartició de Telegram i Whatsapp es mostren entre la icona de Facebook i la icona del sobre per enviar per correu.
Canvis de color i mida de diverses peces per aconseguir el contrast mínim per ser contingut accessible.
El 23 de maig es van publicar al framework diversos evolutius que formen part del paquet de millores d'accessibilitat per tal de complir amb els estàndards europeus d'accessibilitat web.
Aquests evolutius aniran acompanyats d'altres correctius i més evolutius del framework que es publicaran en les properes setmanes.
El framework s'adapta així a l'estàndard de les WCAG 2.1
Informació i recursos per fer accessibles els webs.
S'ha modificat el color del fons, que fins ara era un gris clar i ara és un gris fosc; i s'ha augmentat la mida del text que indica l'idioma de 0,875 em a 1,2 em.
Aquest canvi fa que ara el contrast entre la tipografia en blanc ( ) que hi ha a sobre que indica l'idioma (ca, es, en, oc, fr, de...) sigui suficient per complir amb els estàndards d'accessibilitat de les WCAG 2.1 per a textos petits (menors de 18 punts), que ha de ser de 5:1.
Captura de pantalla del web gencat amb els nous botons d'idiomes requadrats
S'ha modificat la grandària i el color dels botons de navegació del carrusel de diapositives perquè no complien amb els estàndards d'accessibilitat.
Captura de pantalla dels botons de navegació del carrusel de diapositives amb un requadre vermell
S'ha modificat el component de la peça de Twitter perquè els color de la capçalera tingui més contrast amb el text en blanc que se sobreimpresiona i complir així amb els estàndards d'accessibilitat de les WCAG 2.1.
Es passa d'un gris més clar ( ) a un gris més fosc ( ).
S'ha modificat el color del text i dels fons de les opcions de filtre d'un cercador.
El canvi és difícil de veure perquè és sobre la mateixa tonalitat de color.
S'ha passat d'un color i un Fons (amb un contrast 6,8:1 ) a un color i un fons amb contrast 7,2:1.
Captura de pantalla del filtre del cercador de notícies de gencat
S'ha fet la correcció de color del text de l'entradeta dels destacats de la llista gràfic destacat, opció 5 (fons de color groc).
Ara el text és negre i no blanc.
També s'ha aplicat la nova paleta de colors a les col·leccions de galeries de BIG.
Ara, els nous colors, en ordre, són (groc), (blau clar), (taronja), (turquesa), (vermell), (blau fosc), (verd), (rosa)
La llista d'enllaços ara es mostra a la mateixa pestanya i no obre una nova pàgina.
Captura de pantalla del tràmit "Petició genèrica" amb la pestanya de normativa activada amb la llista d'enllaços a la normativa.
La forma de presentació del tràmit s'ha modificat, concretament pel que fa als continguts que apareixen a la pestanya "Normativa", en cas d'haver-la informat.
Fins ara, es mostrava un enllaç amb el nom del tràmit que obria una pàgina amb la llista d'enllaços de normativa.
Amb aquest evolutiu, ara aquest pas d'obrir una altra pàgina s'ha eliminat i quan s'accedeix a la pestanya "Normativa" ja surt la llista d'enllaços a la normativa.
Nova gestió dels avisos i creació del botó d'ajuda a l'usuari
Exemple de la pestanya d'ajuda en un tràmit de prova
Ja està disponible la versió 1.1 del Manual per a la utilització de la instància de contingut tràmit.
Aquest manual està adreçat als redactors de tràmits perquè coneguin totes les funcionalitats de la instància de continguts.
A més d'actualitzar les captures de pantalla a la nova versió d'OpenCMS, s'han inclòs dues novetats: la gestió dels avisos i la creació d'un botó d'ajuda a l'usuari que fa el tràmit.
Fins ara, per poder incloure un avís en un tràmit calia informar-ho a la pestanya "Descripció" de la instància de contingut tràmit, a cada tràmit.
Ara quan es tingui la necessitat de fer constar algun avís que afecti un conjunt de tràmits i no només un específicament, hi ha la possibilitat de fer que aparegui a tots sense haver d'editar el contingut de cada tràmit afectat.
Per a aquest cas, els responsables transversals de la gestió de tràmits han de crear un contingut editorial de tipus DescripcioPagina que es desarà a la capeta d'Avisos de la Shared Folder, dins de cada departament.
Caldrà categoritzar la Descripciopagina segons el valor tipus concret, i publicar-lo.
Automàticament es mostrarà a tots els tràmits que tinguin el valor tipus marcat.
Per desactivar els avisos genèrics es fa a través de l'expiració de la descripcioPagina.
Si el tràmit ja té un avís propi, aquest es mostrarà primer, i a continuació es mostraran els avisos conjunts.
S'ha creat un nou sistema per activar una pestanya d'ajuda a la ciutadania que està realitzant el tràmit.
El botó apareix a la part superior del tràmit, amb un literal que es pot editar.
Per defecte, si no s'informa, sortirà el literal "Necessiteu ajuda?".
Es poden afegir dos tipus d'enllaç, a la bústia de contacte (1 com a màxim) o a la cita prèvia (tants com es considerin necessaris).
Exemple del botó d'ajuda en un tràmit
A la pàgina de resultats es poden mostrar els destacats i apareix el tipus de fitxer
S'ha publicat un evolutiu de GECO+ que afecta a la pàgina de resultats de cerca de pàgines web.
Concretament, es tracta de dues novetats: mostrar resultats destacats i mostrar el tipus de fitxer cercat.
El cercador gencat [URL] mostra una sèrie de resultats destacats en funció de les paraules clau de cerca, abans dels resultats de cerca orgànics.
La llista de paraules clau i webs associades a aquestes la gestiona la Direcció General d'Atenció Ciutadana.
Per exemple, si es fa una cerca per la paraula clau "energia", apareixen 3 destacats amb una franja de color abans de la llista de resultats.
Fins ara, aquests destacats només es mostraven a l'aplicació del cercador, però des d'ara es poden mostrar també als cercadors integrats a GECO+.
La manera d'activar-los és a la configuració de la forma de presentació.
Cal recordar, però, que el cercador gencat no indexa els webs govern.cat ni president.cat, per tant, no es poden posar destacats que apuntin a aquest webs perquè no es mostraran.
Només es poden mostrar destacats dels webs que estan indexats.
Captura de pantalla del cercador amb destacats per la paraula clau "energia"
La pàgina de resultats del cercador de pàgines web ofereix ara el tipus de fitxer, com per exemple, pdf, Word, Excel, Power Point, etc.
Aquesta informació es mostra a través d'una icona abans del resultat.
Per fer una cerca sobre un tipus de document específic, cal utilitzar la cerca avançada, l'opció "Format dels documents".
Resultats de cerca en format PDF
Resultats de cerca en format excel
Resultats de cerca en format doc
La forma de presentació és fpca_llista_agregador_twitter
Exemple del giny de Twitter amb 5 comptes al 33%
Per mostrar el giny de Twitter als webs amb GECO+ cal crear una llista de continguts.
A la llista no cal afegir-li cap ítem, però sí cal configurar el títol, que serà el que es mostrarà al giny.
El més important és configurar la forma de presentació de la llista, que és on es posa el compte o comptes que es vol mostrar.
La forma de presentació és fpca_llista_agregador_twitter, i permet agregar diferents comptes de Twitter (fins a 10) i fer que mostri els últims tuits publicats per aquests usuaris.
Aquesta peça millora la presentació del component antic que es configurava a través del Plugin selector amb un flexible content.
Es pot posar en àrees del 33% i del 50% i disposa de les opcions:
El component recupera els tuits dels diferents comptes configurats i els mostra acompanyats de l'avatar identificatiu del perfil (a l'esquerra), ordenats cronològicament (indiferentment del compte que sigui).
També mostra la barra de desplaçament (scroll) a la part dreta perquè l'usuari pugui baixar per visualitzar-los tots.
Només se seleccionen els tuits oficials generats pels comptes, no els retuits ni les respostes d'altres usuaris.
No es mostra títol ni els noms dels comptes configurats a la part superior.
A la part inferior del giny es mostraran els avatars dels comptes configurats, amb l'enllaç per seguir el compte
Recordeu que per poder mostrar comptes de Twitter al giny cal que els comptes estiguin a al whitelist de Twitter.
Aquesta whitelist es gestiona a través de suport gencat.
Aquesta és l'opció recomanada per als usuaris de GECO+, que substitueix l'ús del plugin selector.
Exemples al 50% i al 33% (versió escriptori i tauleta).
Què és, per a què serveix, com es mostra, opcions de configuració...
Aquesta acció col·lapsa la cua de publicació
Darrerament s'han produït diverses publicacions massives d'arxius a través de GECO+.
Està desaconsellat totalment fer publicacions de més de 400 arxius a la vegada perquè, si es fa, la cua de publicació de GECO+ queda col·lapsada i això afecta a l'ús de l'eina per part de TOTS els usuaris.
Un cop feta la publicació massiva de tants arxius costa molt aturar-la i cal esperar a que finalitzi la publicació, que pot ser durant bastants minuts.
Això pot provocar incidències a la resta de publicadors de GECO+ que també tenen les seves necessitats de publicació.
Cal respectar que la resta d'usuaris necessiten publicar de manera casi instantània.
Si necessiteu fer publicacions massives, per exemple, si feu un canvi que afecta a tot el web i s'han de republicar totes les pàgines, heu de demanar una finestra de publicació a Suport gencat.
D'aquesta manera, la resta d'usuaris de GECO+ no hauran de patir retards en la publicació dels seus webs per culpa de l'aturada de la cua de publicació.
Si necessiteu fer publicacions massives, contacteu amb Suport gencat
Per indicar la urgència dels tiquets de suport o escalar-los cal seguir aquestes intruccions
Criteris a seguir sobre el tipus d'urgència d'un tiquet:
Informació important d'afegir als tiquets per agilitzar-ne la seva resolució:
Informació sobre l'escalat de tiquets:
Els escalats de tiquets es fan fent un seguiment manual dels tiquets oberts.
Fent aquest seguiment, l'usuari reportador pot afegir una nota al tiquet i la persona que hi està treballant rebrà una notificació.
Si es considera que el tiquet no s'està resolent correctament i cal una intervenció de la DGAC com a organisme gestor del servei, es pot escalar una nota als responsables de suport clicant a "Escalar la nota".
El terme informàtic que respon a aquesta solució és el fetch (crida, anar a buscar, treure).
El web origen es connecta a l'aplicació i mostra els resultats/continguts a dins del propi web, mitjançant unes plantilles que es troben dins el propi web.
Aquestes plantilles es construeixen amb el mateix estil que el web.
Les crides es poden fer via webservice, o a fitxers xml o altres.
No té afectació per a l'usuari, ni visual ni de url de navegació.
Model d'integració web origen i aplicació
L'aplicació cal que compleixi els següents requeriments:
A l'aplicació origen, cal construir el marc de navegació i reproduir l'estil i continguts del web des d'on es fa referència, de manera que per a l'usuari sigui transparent i estable la seva navegació.
L'única afectació o diferència que hi pot veure és que canvia la URL de navegació.
Model de recreació del marc de navegació del web a l'aplicació origen.
L'aplicació cal que compleixi els següents requeriments:
Consulteu el manual si sou usuaris d'un web GECO+ i voleu mostrar-hi una aplicació externa: el gestor serveix les plantilles pertinents per facilitar la tasca i l'actualització automàtica dels continguts del marc.
S'entén per marc de navegació les dues àrees que formen l'estructura bàsica del web origen: la capçalera i el peu de pàgina.
La capçalera ha de contenir els mateixos elements, continguts i estil que el web origen.
Està formada pels següents elements:
Capçalera escriptori i tauleta sense menú de navegació
Capçalera escriptori i tauleta amb menú de navegació
Capçalera mòbil amb menú de navegació
Capçalera mòbil sense menú de navegació
Està format pels següents elements:
Peu de pàgina escriptori i tauleta sense faldó
Peu de pàgina escriptori i tauleta amb faldó
Peu de pàgina mòbil sense faldó
Els webs de la Generalitat de Catalunya s'han d'adequar a l' Estàndard pel desenvolupament de programari de la interfície web documentat pel CTTI al portal de Qualitat i Models pel lliurament de solucions TI a la Generalitat de Catalunya, en relació als criteris d'accessibilitat, portabilitat, compatibilitat i eficiència.
Els webs que es construeixen amb el gestor corporatiu de la Generalitat GECO+ tenen un framework de peces, components i plantilles disponibles dins el propi gestor que ja segueixen els estàndards de qualitat establerts.
Els webs que utilitzen altres tecnologies o gestors poden utilitzar les plantilles en HTML, disponibles en aquesta Guia a l'apartat de catàleg.
Per maquetar-les s'ha utilitzat HTML5 i CSS3, i en base al framework Bootstrap.
Aquesta norma estableix els estàndards a acomplir en el desenvolupament de la capa de presentació de webs i aplicacions web.
L'estil gencat responsiu ofereix dos models de visualització de taules de dades en diferents resolucions i dispositius.
Una taula és una codificació que servei per mostrar contingut tabular de manera estructurada organitzada en columnes i files.
Les taules estan disponibles a molts formats, però el més conegut és el format d'Excel.
Als webs, les taules es construeixen en llenguatge HMTL i es defineixen per tres etiquetes principals:
Les taules s'utilitzen per organitzar i presentar la informació de manera fàcil per a l'usuari.
Així, són l'alternativa a l'ús de tabulacions.
Principalment serveixen per ordenar el disseny d'un document per tal que d'un cop d'ull es pugui trobar la informació desitjada.
Les taules s'agrupen en dos eixos, vertical i horitzontal, per tant, cal tenir les dades ben jerarquitzades a l'hora de construir-les.
Pots utilitzar taules si tens dades en format tabular per mostrar, com per exemple estadístiques, cartes de preus, llistes de productes, horaris de trens, mides, o altres dades que lògicament estan construïts en format de taula.
Per exemple, quan es publica un dispositiu de trànsit amb les mesures especials a les carreteres ens trobem amb dades com el dia de l'afectació, l'horari, la via, el tram, el sentit i l'afectació en si.
La millor manera de mostrar aquesta informació és una taula.
Consells per a la creació de taules
La presentació en taules hauria de respondre afirmativament aquestes tres preguntes:
Model de taula que mostra un scroll horitzontal en dispositius mòbils
El codi html que s'ofereix actualment mostra una taula molt senzilla que no és del tot responsiva: s'adapta a la resolució fins a cert punt, en què apareix scroll horitzontal (només a la taula, no a tot el contingut).
Exemple d'un model de taula que mostra un scroll horitzontal en dispositius mòbils
Model de taula que converteix les columnes en files
Aquest model converteix, en la versió mòbil, les diferents columnes en files, i es mostra el contingut en una única columna.
Exemple d'un model de taula que converteix les columnes en files
L'opció en files és per a visualitzacions amb mòbil.
La construcció de taules ha de complir uns requeriments perquè aquestes siguin accessibles per a tothom i per a qualsevol dispositiu.
Algunes recomanacions sobre accessibilitat en taules, que es poden consultar a l'apartat de guies de l'Observatori d'Accessibilitat del Ministeri d'Hisenda i Administracions Públiques:
GECO+ no té una forma de presentació específica per construir taules.
Aquestes s'han de maquetar en HTML a banda i llavors incrustar-les: o soles com a instàncies de contingut HTML (flexible content), o dins del cos de text enriquit dels articles, notícies, activitats...
Resum de la taula si és complexa, o si no és complexa però té moltes files o moltes columnes, també.
Codi HTML per descarregar d'un exemple de taula.
En el cas que, en el marc d'un expedient sancionador de trànsit, no se us pugui efectuar la notificació de manera personal en el vostre domicili, o en el que hagueu indicat expressament a efectes de notificacions, el Servei Català de Trànsit procedirà a la publicació en el TESTRA (Taulell d'Edictes de Sancions de Trànsit).
Amb aquesta publicació s'entendrà practicada la notificació.
El Servei Català de Trànsit publica les notificacions de multes al TESTRA des del 25 de novembre de 2010.
Aquesta publicació en el TESTRA substitueix la publicació que fins aquesta data es feia en el Diari Oficial de la Generalitat de Catalunya (DOGC).
Així, les notificacions emeses a partir d'aquesta data podran consultar-se en el TESTRA, mentre que les anteriors a aquesta data poden consultar-se a la base de dades del DOGC.
Els convenis col·lectius publicats al DOGC poden cercar-se a la base de dades del Portal del DOGC, bé per sectors o pel nom de l'empresa.
Podeu fer la cerca avançada amb aquest criteris:
Camp títol: posar el nom de l'empresa o del sector (per exemple "oficines" i "despatxos")
Si la cerca us dóna molts resultats podeu escriure al Camp Descriptors temàtics: "conveni col·lectiu"
Si no sabeu com es diu el conveni podeu fer la cerca avançada amb aquests criteris:
Camp Descriptors temàtics: escriure "conveni col·lectiu", juntament amb una segona matèria sobre el tema que us interessa (per exemple, per cercar el conveni d'esteticiens, el que més se li assembla és el descriptor "perruqueria i bellesa").
Si necessiteu suport en la cerca podeu contactar amb [EMAIL]
A més a més, podeu consultar el cercador del Consell de Relacions Laborals de Catalunya del Departament d'Empresa i Ocupació que recull els convenis col·lectius publicats en el DOGC, el BOP o el BOE.
El Diari Oficial de la Generalitat de Catalunya es publica des del 3 de maig de 1931, encara que aleshores ho feia amb el nom de Butlletí de la Generalitat de Catalunya.
A partir del 26 d'agost de 1936, adoptà la denominació actual de Diari Oficial de la Generalitat de Catalunya.
A més dels anuncis, edictes i actes administratius que publiquen les administracions públiques (licitacions, informació pública sobre una autorització administrativa, etc.), es poden contractar totes les insercions que determina la normativa vigent.
Per exemple, anuncis de dissolució de cooperatives, convocatòria d'assemblees d'empreses, subhastes notarials, etc.
Cal seguir els procediments especificats a la pàgina Servei de publicació al DOGC i les recomanacions del document Normes i recomanacions per a la presentació dels textos.